AANSLAG TEEN MULES-OPERASIE | Flock Health, Sheep welfare | NWGA | Blogs | NWGA
Die internasionale wolbedryf moet hom staal teen 'n hernude aanslag van diereregte-aktiviste oor die Mules-operasie.
Diereregte-aktiviste in Australië het besluit om die kwessie weer op te neem en het Australiese boere tot 1 Januarie 2014 gegee om die operasie te staak ten einde verdere veldtogte af te weer. Herstelwerk vorder goed by gebrande Boetman-koshuis | Netwerk24
Herstelwerk vorder goed by gebrande Boetman-koshuis
Herstelwerk aan die Boetman- junior koshuis wat in Mei amper afgebrand het, vorder goed.
Herstelwerk aan die Boetman- junior koshuis van die Nasionale Instituut vir Dowes (NID) op Worcester vorder goed ná die skade wat vroeër vanjaar in ’n brand veroorsaak is.
Die dak is reeds volledig vervang en herstelwerk aan die vloere en binnestruktuur is aan die gang.
Na verwagting sal die 17 dowe seuntjies van die skool, wat dié tuiste van hulle tragies verloor het, weer in Januarie in hul “nuwe” koshuis kan intrek. Hulle word tans in ’n ander gebou op die NID-kampus gehuisves.
Die gebou, wat deur die Wes-Kaapse onderwysdepartement vir gebruik deur die skool gehuur word, is beskadig toe van die seuntjies die brand in ’n spelery veroorsaak het. Danksy die kundige diens van die plaaslike brandweer is die skade beperk sodat strukturele ingenieurs dit nie nodig geag het om die mure te herbou nie.
Die onderste verdieping het net waterskade opgedoen.
Finansiering is ontvang om van die koshuise met brandalarms en gespesialiseerde waarskuwingsligte toe te rus, maar meer hulp is nodig om al die koshuise vir die dowe inwoners veiliger te maak.
Die NID is baie dankbaar dat niemand in die brand beseer is nie, sê ’n woordvoerder. “Die NID is saam met die skool baie dankbaar vir die brandweer se optrede asook teenoor die publiek wat tot 20:00 daardie aand én die dag en weke daarna toegesien het dat die kinders al die benodigdhede het wat hulle verloor het. Worcester en die gemeenskap in die res van die Wes-Kaap het gewys hulle kan en wil help en dat hulle ’n omgee-gemeenskap is.”
Die NID het sy dank uitgespreek teen­oor al die individue, gesinne, orga­nisa­sies en sakeondernemings wat hulle ondersteun het en steeds doen en die herstelproses moontlik maak.